stanford-oval/wikipedia huggingface dataset:
Christoph Schönborn

Kardinaali Christoph Schönborn.
Christoph Schönborn (s. 22. tammikuuta 1945) on itävaltalainen katolisen kirkon kardinaali, teologi ja Wienin arkkipiispa. Kardinaali hänestä tuli Johannes Paavali II:n päätöksellä 1998.
Schönborn syntyi nykyisen Tšekin tasavallan alueella 1945. Hänen perheensä kuului keskieurooppalaiseen Schönbornin aatelissukuun. Nuoruusvuosinaan Schönborn liittyi dominikaaneihin. Matura-kokeensa hän suoritti 1963. Schönborn opiskeli teologiaa Pariisissa sekä filosofiaa ja psykologiaa Bornheimissa ja Wienissä. Vuonna 1970 kardinaali Franz König vihki hänet papiksi. Hän jatkoi opiskelujaan Regensburgissa, missä hän työskenteli tulevan paavin Joseph Ratzingerin alaisuudessa.
Schönbornista tuli Wienin arkkipiispa vuonna 1995. Kolme vuotta myöhemmin hänelle myönnettiin myös kardinaalin arvo. Vuoden 2005 konklaavissa hän oli yksi ennakkosuosikeista, eli nk. papabile, muttei tullut valituksi. Suhteellisen nuoresta iästään johtuen hänellä on kuitenkin oikeus osallistua kaikkiin konklaaveihin eli paavinvaaleihin ja tulla valituksi paaviksi, kunnes hän täyttää kahdeksankymmentä vuotta 22. tammikuuta 2025.
Aiheesta muualla

Wikimedia Commonsissa on kuvia tai muita tiedostoja aiheesta .
Christoph Schönbornia käsittelevä sivusto
Pop (albumi)

| Pop U2 |
| --- | --- | --- |

Studioalbumin tiedot
 Äänitetty : 1995–1996 Äänitysstudiot HQ (Dublin, Irlanti)  Windmill Lane (Dublin)  The Works (Dublin)  South Beach Studios (Miami, Yhdysvallat)
 Julkaistu: 3. maaliskuuta 1997
 Formaatti: CD, LP, C-kasetti
 Tuottaja(t): Mark ”Flood” Ellis, Howard ”Howie B” Bernstein ja Steve Osborne
 Tyylilaji: Vaihtoehtorock, alternative dance
 Kesto: 60.09
 Levy-yhtiö: Island Records
U2:n muut julkaisut
| Zooropa 1993 | Pop 1997 | All That You Can’t Leave Behind 2000 |
Singlet albumilta Pop
 ”Discothèque” Julkaistu: 3. helmikuuta 1997  ”Staring at the Sun” Julkaistu: 15. huhtikuuta 1997  ”Last Night on Earth” Julkaistu: 14. heinäkuuta 1997  ”Please” Julkaistu: 20. lokakuuta 1997  ”If God Will Send His Angels” Julkaistu: 8. joulukuuta 1997  ”Mofo” Julkaistu: 8. joulukuuta 1997
Pop on irlantilaisen rock-yhtye U2:n yhdeksäs studioalbumi. Albumin tuottivat Mark ”Flood” Ellis, Howard ”Howie B” Bernstein ja Steve Osborne, ja se julkaistiin kansainvälisesti 3. maaliskuuta 1997 Island Records -levymerkillä. Musiikillisesti Pop jatkoi yhtyeen 1990-luvun tuotannolle ominaisella, kokeellisella tyylillä: albumilla yhdistyvät vaihtoehtorock, popmusiikki sekä elektroninen tanssimusiikki, ja sen kappaleissa käytettiin myös yhtyeelle uusia menetelmiä, kuten samplaamista, loopeja, musiikkiohjelmointia, rumpukoneita ja sekvenssereitä. Pop on tunnettu siitä, että sen julkaisu myöhästyi useaan otteeseen ja se julkaistiin lopulta hieman keskeneräisenä, koska U2 oli sitoutunut lähtemään albumia markkinoivalle PopMart-kiertueelle jo vuoden 1997 huhtikuussa.
Albumilta julkaistiin singleinä kappaleet ”Discothèque”, ”Staring at the Sun”, ”Last Night on Earth”, ”Please”, ”If God Will Send His Angels” ja ”Mofo”. Singlejulkaisuista parhaiten menestyi ”Discothèque”, joka nousi listaykköseksi Irlannissa, Britanniassa ja Kanadassa.
Pop nousi listaykköseksi 35 maassa ja sai kriitikoiden keskuudessa suurimmaksi osaksi positiivisen vastaanoton, ja esimerkiksi Rolling Stonen julkaisemassa arvostelussa sitä pidettiin yhtenä U2:n uran musiikillisista huippuhetkistä. Albumi oli myös ehdolla parhaan rock-albumin Grammy-palkinnon saajaksi, ja Hot Pressin lukijaäänestyksessä se äänestettiin vuoden 1997 parhaaksi albumiksi. Fanien keskuudessa albumin vastaanotto oli ristiriitaisempi, eikä se saavuttanut odotettuja myyntilukemia. Se sai osakseen kritiikkiä keskeneräisyytensä vuoksi. Kansainvälisesti albumia on myyty yli seitsemän miljoonaa kappaletta.
Tausta

1990-luvun alussa U2 uudisti musiikillista tyyliään merkittävästi industrial -musiikista, vaihtoehtorockista ja elektronisesta tanssimusiikista vaikutteita ammentaneella albumillaan Achtung Baby (1991), ja kokeellinen linja jatkui myös yhtyeen seuraavalla albumilla Zooropa (1993). Vuonna 1995 yhtyeen sivuprojektit tarjosivat mahdollisuuden perehtyä uusiin musiikillisiin tyylilajeihin yhä syvemmin. Basisti Adam Clayton ja rumpali Larry Mullen Jr. levyttivät electronica -tyylisen tunnuskappaleen elokuvaan Vaarallinen tehtävä, ja vuonna 1995 U2 ja tuottaja Brian Eno julkaisivat yhdessä Passengers -nimellä kokeellisen albumin Original Soundtracks 1.
Ennen kuin U2 aloitti Popin työstämisen vakavasti tarkoituksenaan levyttää uusi albumi, laulaja Bono ja kitaristi The Edge olivat kirjoittaneet albumille jo kappalemateriaalia. Zooropan säveltämisen ja levyttämisen aikana syntyneet ”If You Wear That Velvet Dress”, ”Wake Up Dead Man”, ”Last Night on Earth” ja ”If God Will Send His Angels” olivat jo käytännössä valmiita kappaleita, ja lisäksi valmiina oli myös osia kappaleista ”Mofo” ja ”Staring at the Sun”.
Levyttäminen

Pop -albumilla U2 halusi jatkaa Achtung Babyn ja Zooropan kokeellisella linjalla, ja tämän johdosta yhtye pestasi avukseen useita eri tuottajia työstämään uusia ideoita. Albumin pääasiallisena tuottajana toimi Zooropan tuottanut sekä Achtung Baby- ja The Joshua Tree -albumit äänittänyt Mark ”Flood” Ellis. Flood on kuvannut rooliaan Popin tuottajana ”luovaksi koordinaattoriksi”. Äänittäjänä ja tuottajana työskennelleen Howard ”Howie B” Bernsteinin tehtävänä oli esitellä yhtyeelle uusia electronica -tyylejä, joten albumin työstämisen aikana hän vei yhtyeen jäseniä aktiivisesti eri yökerhoihin tanssimusiikin ja kulttuurin äärelle. Tavoitteena oli tehdä Popista uudella soundilla varustettu albumi, joka olisi silti yhä tunnistettavissa U2:n levyttämäksi.
Kappaleet

"Discothèque" – 5:19
"Do You Feel Loved" – 5:07
"Mofo" – 5:46
"If God Will Send His Angels" – 5:22
"Staring at the Sun" – 4:36
"Last Night on Earth" – 4:45
"Gone" – 4:26
"Miami" – 4:52
"The Playboy Mansion" – 4:40
"If You Wear That Velvet Dress" – 5:14
"Please" – 5:10
"Wake Up Dead Man" – 4:52
Listasijoitukset ja myynti

| Maa | Listasijoitukset | Sertifikaatio | Myynti |
| --- | --- | --- | --- |
| Australia | 1 | Platina  | 70 000+ |
| Itävalta | 1 | Platina  | 30 000+ |
| Brasilia |  | Kulta | 50 000+ |
| Kanada |  | 3x Platina  | 300 000+ |
| Suomi | 1 | Kulta  | 32 952+ |
| Ranska | 1 | Platina  | 300 000+ |
| Saksa |  | Kulta  | 100 000+ |
| Alankomaat |  | Kulta  | 40 000+ |
| Norja | 1 | Platina | 40 000+ |
| Puola |  | Kulta  | 20 000+ |
| Sveitsi | 1 | Platina  | 50 000+ |
| Britannia |  | Platina  | 300 000+ |
| Yhdysvallat | 1 | Platina | 1 000 000+ |
Tekijät

Bono (laulu, kitara)
The Edge (kitara, kosketinsoitin, taustalaulu)
Adam Clayton (basso)
Larry Mullen Jr. (rummut)
RN Alvise da Mosto

| RN Alviso da Mosto |
| --- | --- |


Aluksen vaiheet
Rakentaja:  CNQ, Fiume
Kölinlasku:  22. elokuuta 1928
Laskettu vesille:  1. heinäkuuta 1929
Palveluskäyttöön:  15. maaliskuuta 1931
Poistui palveluskäytöstä:  upotettu 1. joulukuuta 1941
Tekniset tiedot
Uppouma:  1 900 t (standardi) 2 650 t (kuormattu)
Pituus:  107,3 m (kokonaispituus)
Leveys:  10,2 m
Syväys:  3,5 m
Koneteho:  50 000 hv
Nopeus:  38 solmua
Miehistöä:  224
Aseistus
Aseistus:  6 × 120 mm tykkiä kaksiputkisina asennuksina 2 × 40 mm ilmatorjuntatykkiä 8 × 13,2 mm ilmatorjuntakonekivääriä 4 × 533 mm torpedoputkea 56 × miinaa
RN Alviso da Mosto (ital. Regia Nave Alviso da Mosto) oli Italian kuninkaallisen laivaston Navigatori-luokan hävittäjä toisessa maailmansodassa.
Valmistus

Alus tilattiin Fiumesta CNQ:lta, missä köli laskettiin 22. elokuuta 1928. Alus laskettiin vesille 1. heinäkuuta 1929 ja liitettiin laivastoon 15. maaliskuuta 1931.
Palvelus

Alus upotettiin 1. joulukuuta 1941.
Pop Life

| Pop Life David Guetta |
| --- | --- | --- |

Studioalbumin tiedot
 Äänitetty : 2003–2004
 Julkaistu: 18. kesäkuuta 2007
 Tuottaja(t): David Guetta, Joachim Garraud, Steve Angello, Frédéric Riesterer, Sébastian Ingrosso, Sven Kirschner, Tocadisco
 Tyylilaji: house, pop
 Kesto: 48.40
 Levy-yhtiö: Virgin, EMI
David Guettan muut julkaisut
| Guetta Blaster 2004 | Pop Life 2007 | One Love 2009 |
Singlet albumilta Pop Life
 ”Love Don’t Let Me Go (Walking Away)” Julkaistu: 14. elokuuta 2006  ”Love Is Gone” Julkaistu: 3. elokuuta 2007  ”Baby When the Light” Julkaistu: 10. marraskuuta 2007  ”Delirious” Julkaistu: 31. tammikuuta 2008  ”Tomorrow Can Wait” Julkaistu: 7. heinäkuuta 2008  ”Everytime We Touch” Julkaistu: 16. tammikuuta 2009
Pop Life on ranskalaisen DJ:n David Guettan kolmas studioalbumi. Sen julkaisivat Virgin ja EMI kesäkuussa 2007.
Kappaleet

Baby When the Light – 3.27 (feat. Cozi)
Love Is Gone – 3.06 (feat. Chris Willis − Original Mix)
Everytime We Touch – 3.40 (feat. Steve Angello & Sebastian Ingrosso)
Delirious – 4.31 (feat. Tara McDonald)
Tomorrow Can Wait – 3.33 (feat. Chris Willis vs. El Tocadisco)
Winner of the Game – 3.02 (feat. JD Davis)
Do Something Love – 4.10 (feat. Juliet)
You're Not Alone – 3.54 (feat. Tara McDonald)
Never Take Away My Freedom – 4.09 (feat. Chris Willis)
This Is Not a Love Song – 3.46 (feat. JD Davis)
Always – 4.00 (feat. JD Davis)
Joan of Arc – 4.00 (feat. Thailand)
Love Is Gone – 3.21 (feat. Chris Willis − Fred Rister & Joachim Garraud Radio Edit Remix)
Kappaleet > Britannian painos

Love Don't Let Me Go (Walking Away) – 3.16 (feat. Chris Willis)
Kappaleet > Rajoitettu painos

Don't Be Afraid – 3.16
Take Me Away – 4.25
Love Don't Let Me Go (Walking Away) – 3.16 (feat. Chris Willis)
Listasijoitukset

| Lista (2007) | Sijoitus |
| --- | --- |
French Albums Chart: 2
Swiss Albums Top 100: 10

Austria Album Charts: 61
Arvostelut

About.com:
AllMusic:
The Guardian:
Péfki

| Péfki Πεύκη |
| --- | --- |
 Péfkin kaupunkia.
 Kunnallisyksikön sijainti
 Péfki
 Koordinaatit: 38°03′45″N, 23°47′38″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Kunta:  Lykóvrysi-Péfki
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  460601
Väkiluku (2011):  21 352
Aikavyöhyke:  UTC+2
 – Kesäaika:  UTC+3
Postinumero:  151 xx
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Péfki (kreik. Πεύκη) on Kreikan kaupunki sekä samanniminen Lykóvrysi-Péfkin kunnan kunnallisyksikkö (Δημοτική Ενότητα Πεύκης, Dimotikí Enótita Péfkis) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 21 352 (vuonna 2011). Péfki on Lykóvrysi-Péfkin kunnan kuntakeskus.
Péfki sijaitsee noin 12 kilometriä Ateenan keskustasta koilliseen ja se on käytännössä Ateenan esikaupunki. Péfki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lykóvrysi-Péfkin kunnaksi yhdessä Lykóvrysin kanssa, jolloin se muuttui uuden kunnan kunnallisyksiköksi.
Péfkin kaupunkia.
Aiheesta muualla

Kuvia tai muita tiedostoja aiheesta Péfki Wikimedia Commonsissa
RN Alfredo Oriani

| RN Alfredo Oriani |
| --- | --- |


Aluksen vaiheet
Rakentaja:  OTO, Livorno
Kölinlasku:  28. lokakuuta 1935
Laskettu vesille:  30. heinäkuuta 1936
Palveluskäyttöön:  15. heinäkuuta 1937
Poistui palveluskäytöstä:  Ranskalle 1948 D'Estaing alusluettelosta 1954
Tekniset tiedot
Uppouma:  1 584 t (standardi) 2 510 t (kuormattu)
Pituus:  106,7 m (kokonaispituus)
Leveys:  10,15 m
Syväys:  3,42 m
Koneteho:  48 000 hv
Nopeus:  38 solmua
Miehistöä:  207
Aseistus
Aseistus:  4 × 120 mm tykkiä kaksiputkisina asennuksina 4 × 37 mm ilmatorjuntatykkiä 6 × 13,2 mm ilmatorjuntakonekivääriä 6 × 533 mm torpedoputkea 56 × miinaa
RN Alfredo Oriani (ital. Regia Nave Alfredo Oriani) oli Italian kuninkaallisen laivaston Oriani-luokan hävittäjä toisessa maailmansodassa.
Valmistus

Alus tilattiin Livornosta OTO:n telakalta, missä köli laskettiin 28. lokakuuta 1935. Alus laskettiin vesille 30. heinäkuuta 1936 ja liitettiin laivastoon 15. heinäkuuta 1937.
Palvelus

Alus luovutettiin 1948 sotakorvauksena Ranskalle, joka liitti sen laivastoonsa. D'Estaingiksi nimetty alus poistettiin alusluettelosta 1954.
Psyykenlääkkeet

Psyykenlääkkeitä
Psyykenlääkkeet ovat lääkkeitä, joilla pyritään lyhentämään psykiatrisia sairausjaksoja ja estämään psykiatristen sairausjaksojen uusiutumista. Niillä pyritään myös lievittämään eriasteisia jatkuvia tai usein ilmeneviä psyykkisiä oireita.
Psyykenlääkkeet jaetaan tärkeimmän käyttötarkoituksensa mukaan eri ryhmiin:
antipsykoottiset (mielisairauksien hoidossa käytettävät) lääkkeet
masennus- eli depressiolääkkeet
mielialantasaajalääkkeet
ahdistuslääkkeet
uni- ja nukahduslääkkeet
Vaikka antipsykoottisten lääkkeiden tärkeimpänä käyttöalueena ovat erilaiset psykoottiset sairaustilat kuten skitsofrenia, harhaluuloisuushäiriöt ja muut psykoottiset häiriöt, niin niitä käytetään usein myös ei-psykoottisten sairauksien kuten kaksisuuntaisen mielialahäiriön, vakavien masennustilojen, persoonallisuushäiriöiden ja eriasteisen ahdistuneisuuden ja unettomuuden hoidossa.
Vastaavasti monia masennuslääkkeitä käytetään masennustilojen lisäksi peruslääkkeenä myös paniikkihäiriön, pakko-oireisen häiriön, syömishäiriöiden ja monien muiden ahdistuneisuushäiriöiden sekä kroonisten kiputilojen hoidossa. Eriasteinen ahdistuneisuus ja unettomuus ovat yleisiä oireita kaikissa psykiatrisissa häiriöissä, ja sen vuoksi ahdistus- ja unilääkkeitä voidaan käyttää näitä oireita lievittävinä lääkkeinä lähes kaikissa psykiatrisissa sairauksissa ja häiriöissä.
Noin 700 000 suomalaista käyttää vuosittain ainakin lyhyen aikaa jotakin psyykenlääkettä. Noin joka kymmenes aikuinen käyttää jotakin psyykenlääkettä vuosittain säännöllisesti. Tutkimusten mukaan yli 70 prosenttia laitoshoidossa asuvista vanhuksista lääkitään Suomessa psyykenlääkkeillä.
Virallisesta käyttöaiheesta poikkeavat lääkereseptit

Psyykenlääkereseptien kirjoittaminen muuhun kuin viranomaisen hyväksymän sairauden tai oireen hoitoon on jatkuvassa kasvussa. Lisäksi lääkärit saattavat kirjoittaa psyykenlääkereseptin potilaille, jotka eivät kuulu ikänsä puolesta hyväksynnän saaneeseen kohderyhmään tai ohjeistaa potilasta käyttämään lääkettä sellaisina annoksina, jolla ei ole valmisteyhteenvedossa mainittua viranomaisten hyväksyntää. Lääkitys perustuu tuolloin puutteelliseen tutkimustietoon, koska lääkkeen vaikutuksia on tutkittu vain niillä potilasryhmillä ja annoksilla, joita lääkkeelle myönnetty lupa koskee. Esimerkiksi haittavaikutusten riskin on havaittu olevan yli puolet suurempi virallisesta käyttöaiheesta poikkeavassa käytössä.
Haittavaikutukset ja vieroittautuminen

Psyykenlääkkeet aiheuttavat paljon haittavaikutuksia. Vuonna 2016 perustettu Tarpeenmukainen hoito ry (TaHo) puolustaa mielenterveyspotilaiden oikeutta valita halutessaan näyttöön perustuva lääkkeetön hoitotapa ja tarjoaa myös tietoa psyykenlääkkestä vieroittautumisesta. TaHon edustajat ovat esimerkiksi kritisoineet terveydenhuollon ammattilaisten ohjeistamaa lääkevieroitustahtia liian nopeaksi. Noin  5-10 prosentin kuukausittainen vähennys on osoittautunut sopivaksi vieroitusvauhdiksi.
Norjassa tuli vuonna 2017 voimaan potilasjärjestöjen ajama lakimuutos, jossa korostetaan, että myös vakavista mielenterveyden häiriöistä kärsivien potilaiden oikeutta valita lääkkeetön hoito on kunnioitettava.
Iäkkäät potilaat ovat erityisen alttiita psyykenlääkkeiden aiheuttamille haittavaikutuksille.
Muut lähteet

Psyykenlääkkeet (Arkistoitu – Internet Archive) Lääkärikirja Duodecim 28.6.2013.
Predators (elokuva)

| Predators |
| --- | --- |
 Elokuvan juliste
Ohjaaja:  Nimród Antal
Käsikirjoittaja:  Alex Litvak Michael Finch
Perustuu:  Jim Thomasin ja John Thomasin käsikirjoittamiin hahmoihin
Tuottaja:  Robert Rodriguez John Davis Elizabeth Avellan
Säveltäjä:  John Debney Tunnusmusiikki: Alan Silvestri
Kuvaaja:  Gyula Pados
Leikkaaja:  Dan Zimmerman
Pääosat:  Adrien Brody Topher Grace Alice Braga Walton Goggins Laurence Fishburne Danny Trejo Oleg Taktarov Mahershalalhashbaz Ali Louis Ozawa Changchien
Valmistustiedot
Valmistusmaa:  Yhdysvallat
Tuotantoyhtiö:  20th Century Fox Davis Entertainment Company Troublemaker Studios Dune Entertainment Ingenious Media
Levittäjä:  InterCom Netflix
Ensi-ilta:  Australia 8. heinäkuuta 2010 Yhdysvallat Suomi 9. heinäkuuta 2010
Kesto:  107 minuuttia
Alkuperäiskieli:  englanti, espanja, venäjä
Budjetti:  40 000 000 dollaria
Tuotto:  127 234 389 dollaria
Edeltäjä:  Predator 2
Seuraaja:  The Predator
Aiheesta muualla
IMDb 
Elonet
AllMovie
Infobox OKNimi-testi OK: 
Predators on Nimród Antalin ohjaama tieteis- ja toimintaelokuva. Pääosissa näyttelevät Adrien Brody, Topher Grace, Alice Braga, Laurence Fishburne, Danny Trejo ja Derek Mears. Elokuvaa edeltävät vuonna 1987 ilmestynyt Predator – saalistaja ja vuonna 1990 ilmestynyt Predator 2. Predators on kuitenkin täysin itsenäinen elokuva..
Predators julkaistiin Blu-raylle Yhdysvalloissa 19. lokakuuta 2010 ja DVD:lle 12. marraskuuta 2010. Suomessa Predators julkaistiin DVD:lle ja Blu-raylle 12. marraskuuta 2010. Elokuvan Blu-ray-versio sisältää myös elokuvan DVD-version.
Rooleissa

| 0 | 1 | 2 |
| --- | --- | --- |
|  Adrien Brody  | … |  Royce   |
|  Topher Grace  | … |  Edwin   |
|  Danny Trejo  | … |  Cuchillo   |
|  Alice Braga  | … |  Isabelle   |
|  Mahershalalhashbaz Ali  | … |  Mombasa   |
|  Oleg Taktarov  | … |  Nikolai   |
|  Walton Goggins  | … |  Stans   |
|  Louis Ozawa Changchien  | … |  Hanzo   |
|  Laurence Fishburne  | … |  Noland   |
|  Brian Steele  | … |  ”Berserker” (Super Predator)   |
|  Derek Mears  | … |  Predator   |
|  Carey Jones  | … |  ”Falconer” ja ”Tracker” (Super Predatorit)   |
Arvioita

Episodi-lehdessä kaksi kriitikkoa antoi elokuvalle pisteitä keskiarvona 2,00 viidestä.
Aiheesta muualla

Salonen, Aleksi: Predators. Filmgoer.  10.11.2010. Arkistoitu 29.4.2013.
Jetro Suni: Predators  26.7.2010. Elitisti.
-elokuvat
| --- | --- |
Pääsarja: Predator – saalistaja (1987) • Predator 2 (1990) • Predators (2010)
AVP-sarja: Alien vs. Predator (2004) • Aliens vs. Predator 2 (2007)
Dal (nukke)

Dal on eteläkorealainen keräiltävä muotinukke, joka esiteltiin vuonna 2006. Jun Planning ilmoitti vuoden 2008 alussa, että uusi Dal ilmestyy joka kuukausi.
Dal on Taeyangin 13-vuotias pikkusisko, joka pitää Pullipia vihollisenaan muodissa ja tyylissä. Dal on 26,3 cm:n pituinen ja on siis noin Pullipin olkapäähän.
Dalin vartalo on nivelletty, kuten Pullipin. Silmät liikkuvat sivulta sivulle kuten Pullipilla, mutta ne eivät sulkeudu.
Pesäpallon maakuntasarja 1980

Pesäpallon maakuntasarja kaudella 1980 pelattiin yhdeksässä lohkossa kaksinkertaisena sarjana. Lohkovoittajat nousivat suoraan suomensarjaan, eli tosiasiassa säilyttivät paikkansa 3. korkeimmalla sarjatasolla, kun suomensarjan ja mestaruussarjan väliin luotiin uusi Ykkössarja. Lisäksi lohkojen kakkoset jatkoivat kolmilohkoiseen nousukarsintaan, jossa oli tarjolla suomensarjapaikka kolmelle joukkueelle.
Maakuntasarja > Itälohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Karjalan Maila | 14 | 13 | 0 | 1 | 219–81  | 26 |
| Kiteen Urheilijat | 14 | 10 | 0 | 4 | 151–119 | 20 |
| Kulhon Kunto | 14 | 9 | 1 | 4 | 223–77  | 19 |
| Kuopion Kelta-Mustat | 14 | 7 | 1 | 6 | 157–163 | 15 |
| Nilsiän Nujakka | 14 | 7 | 0 | 7 | 178–107 | 14 |
| Maaningan Mahti | 14 | 5 | 0 | 9 | 116–198 | 10 |
| Utran Koitto | 14 | 3 | 0 | 11 |   77–177 |   6 |
| Nurmeksen Sepot | 14 | 1 | 0 | 13 |   63–262 |   2 |
Maakuntasarja > Etelälohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Porvoon Tarmo | 14 | 12 | 0 | 2 | 257–75  | 24 |
| Topparit, Hyvinkää | 14 | 11 | 1 | 2 | 203–86  | 23 |
| Riihimäen Pallonlyöjät | 14 | 10 | 0 | 4 | 249–114 | 20 |
| Vihdin Pallo | 14 | 6 | 1 | 7 | 178–151 | 13 |
| Hyrylän Reipas | 14 | 6 | 0 | 8 | 172–208 | 12 |
| Helsinki-Pesis | 14 | 5 | 1 | 8 | 122–129 | 11 |
| Hyvinkään Tahko | 14 | 3 | 1 | 10 | 121–238 |   7 |
| Soukan Pesis | 14 | 1 | 0 | 13 |   85–386 |   2 |
Maakuntasarja > Kaakkoislohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Kouvolan Pallonlyöjät | 14 | 14 | 0 | 0 | 192–77  | 28 |
| Heinolan Maila-Pojat | 14 | 11 | 0 | 3 | 175–79  | 22 |
| Vehkalahden Veikot | 14 | 10 | 0 | 4 | 129–80  | 20 |
| Mäntyharjun Virkistys | 14 | 7 | 0 | 7 | 137–117 | 14 |
| Lahden Mailaveikot | 14 | 6 | 0 | 8 | 153–170 | 12 |
| Summan Ponnistus | 14 | 5 | 1 | 8 | 157–174 | 11 |
| Ruotsinpyhtään Riento | 14 | 2 | 1 | 11 |   97–224 |   5 |
| Kopla, Kouvola | 14 | 0 | 0 | 14 | 104–223 |   0 |
Maakuntasarja > Lounaislohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Jokioisten Koetus | 14 | 13 | 1 | 0 | 303–50  | 27 |
| Forssan Alku | 14 | 9 | 2 | 3 | 162–125 | 20 |
| Janakkalan Jana | 14 | 9 | 0 | 5 | 200–93  | 18 |
| Loimaan Palloilijat | 14 | 7 | 2 | 5 | 176–103 | 16 |
| Lännen Pallo | 14 | 7 | 2 | 5 | 143–143 | 16 |
| Hämeenlinnan Paukku | 14 | 4 | 0 | 10 |   97–159 |   8 |
| Tervakosken Pallo-Jehut | 14 | 2 | 2 | 10 | 102–258 |   6 |
| Raision Loimu | 14 | 0 | 1 | 13 |   69–321 |   1 |
Maakuntasarja > Keskilohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Imatran Pallo-Veikot | 12 | 11 | 0 | 1 | 170–66  | 22 |
| Jyväskylän Kiri | 12 | 8 | 1 | 3 | 170–77  | 17 |
| Hongikko | 12 | 7 | 0 | 5 | 125–87  | 14 |
| Rautjärven Urheilijat | 12 | 6 | 1 | 5 |   89–134 | 13 |
| Haapalan Haka | 12 | 3 | 1 | 8 |   80–129 |   7 |
| Juvan Pallo | 12 | 3 | 0 | 9 | 101–126 |   6 |
| Puurtilan Kisa-Pojat | 12 | 2 | 1 | 9 |   80–196 |   5 |
Maakuntasarja > Länsilohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Ilkan Pallo, Ilmajoki | 14 | 12 | 0 | 2 | 163–94  | 24 |
| Kankaanpään Maila | 14 | 9 | 1 | 4 | 147–120 | 19 |
| Ylöjärven Pallo | 14 | 7 | 3 | 4 | 128–121 | 17 |
| Vihtiläjärven Urheilijat | 14 | 8 | 0 | 6 | 160–110 | 16 |
| Mansen Pesäpallo | 14 | 6 | 1 | 7 | 135–153 | 13 |
| Koskenkorvan Urheilijat | 13 | 5 | 1 | 7 | 133–115 | 11 |
| Ulvilan Pesä-Veikot | 13 | 3 | 0 | 10 |   90–182 |   6 |
| Ikaalisten Tarmo | 14 | 2 | 0 | 12 | 122–183 |   4 |
Maakuntasarja > Koillislohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Ylivieskan Kuula | 14 | 14 | 0 | 0 | 274–50  | 28 |
| Tipasojan Isku | 14 | 10 | 0 | 4 | 179–103 | 20 |
| Sotkamon Jymy | 14 | 9 | 0 | 5 | 172–128 | 18 |
| Rantsilan Raikas | 14 | 9 | 0 | 5 | 152–107 | 18 |
| Kestilän Kisa-Veikot | 14 | 6 | 0 | 8 | 147–193 | 12 |
| Nivala-Pesis | 14 | 3 | 0 | 11 | 113–171 |   6 |
| Vuokatin Veto | 14 | 3 | 0 | 11 | 130–197 |   6 |
| Oulaisten Huima | 14 | 2 | 0 | 12 |   82–300 |   4 |
Maakuntasarja > Pohjoislohko

| Joukkue | O | V | T | H | Juoksut | Pisteet |
| --- | --- | --- | --- | --- | --- | --- |
| Tyrnävän Tempaus | 14 | 11 | 1 | 2 | 149–76  | 23 |
| Lapin Lukko | 14 | 11 | 0 | 3 | 196–79  | 22 |
| Pallopojat, Simo | 14 | 10 | 0 | 4 | 154–132 | 20 |
| Oulujoen Kiekko | 14 | 8 | 1 | 5 | 162–102 | 17 |
| Simon Kiri | 14 | 7 | 1 | 6 | 140–128 | 15 |
| Ruukin Into | 14 | 3 | 1 | 10 | 102–188 |   7 |
| Kellon Lyönti | 14 | 3 | 0 | 11 |   99–174 |   6 |
| Raahen Vesa | 14 | 1 | 0 | 13 |   91–214 |   2 |